3. ΒΑΣΙΛΙΚΟΝ ΔΙΑΤΑΓΜΑ της 28/29 Απρ. 1937 Περί επεκτάσεως της οκταώρου εργασίας εις τα υφαντουργεία, κλωστοϋφαντουργεία (ερίου, βάμβακος, μετάξης κλπ.), νηματουργεία, σχοινοποιεία εν γένει, καλτσοποιεία, πλεκτοφλανελλοποιεία και πλεκτήρια εν γένει. Εκδίδεται κατά το άρθρ. 2 ν. ΓπΔΔ΄ (15 Λα.1). Άρθρον 1 Αι ώραι εργασίας των υφαντουργείων, κλωστοϋφαντουργείων, (ερίου, βάμβακος, μετάξης κλπ.) νηματουργείων, σχοινοποιείων εν γένει καλτσοποιείων, πλεκτοφλανελλοποιείων και πλεκτηρίων εν γένει και των προς αυτάς συναφών δεν επιτρέπεται να υπερβαίνωσι τας οκτώ ώρας καθ’ εκάστην και τας τεσσαράκοντα οκτώ καθ’ εβδομάδα. Άρθρον 2 1.Υπέρβασις του ανωτάτου ορίου εργασίας, λόγω αποδεδειγμένης εξαιρετικής συσσωρεύσεως εργασίας επιτρέπεται επί δύο ώρας το πολύ καθ’ εκάστην πλην του Σαββάτου και επί ενενήκοντα ημέρας ετησίως. Η ως άνω καθοριζομένη υπέρβασις του ανωτάτου ορίου εργασίας θέλει διαρκέσει επί μίαν τριετίαν από της ισχύος του παρόντος. Μετά το πέρας και της τριετίας ταύτης και αι βιομηχανίαι αι εν τω προηγουμένω άρθρω καθοριζόμεναι θέλουσιν υπαχθή εις τας διατάξεις του άρθρ. 6 του από 27 Ιουν. 1932 διατάγματος, π.κωδικοποιήσεως και συμπληρώσεως των π.οκταώρου εργασίας διατάξεων. 2.Επίσης επιτρέπεται, εις ειδικάς περιπτώσεις, η δια δύο εναλλασσομένων ομάδων γυναικών εργασία εν ταις εν τω 1 άρθρω του παρόντος αναφερομέναις επιχειρήσεσι και εργασίαις υπό τον όρον της παροχής, μεταξύ των ωρών εργασίας εκάστης ομάδος, κανονικής διακοπής διαρκείας ημισείας τουλάχιστον ώρας, παρεχομένης μεταξύ της τετάρτης και πέμπτης ώρας εργασίας. Δύναται όμως να επιτραπή και η άνευ της ανωτέρω διακοπής εργασία, τη αιτήσει όμως των 4/5 του συνόλου των εργατών εκάστης επιχειρήσεως και μετά βεβαίωσιν του οικείου επιθεωρητού ή επόπτου εργασίας περί της ανάγκης της τοιαύτης ρυθμίσεως της εργασίας. Εν ουδεμιά όμως περιπτώσει η δια δύο ομάδων γυναικών εργασία δύναται ν’ αρχίση προ της 6ης πρωϊνής και να υπερβή την 11ην νυκτερινήν. (Αντί της σελ. 235(β)Σελ. 235(γ) Ώρες εργασίας στην Βιομηχανία και Βιοτεχνία 15.Ι.αα.2α-3 308 Άρθρον 3 Η δια τας προσθέτους ώρας αναλογούσα αντιμισθία δέον να είναι ηυξημένη κατά 50% εν σχέσει με την κανονικήν τοιαύτην. Άρθρον 4 Αι διατάξεις των άρθρ. 3, 4, 5, 6, 7, 8, 9, 10, 11, 12, 13, 14, 15, 16, 17, και 18 του από 27 Ιουν. 1932 Π.Δ/τος π.κωδικοποιήσεως και συμπληρώσεως των π.οκταώρου εργασίας διατάξεων ισχύουσι και επί των εν άρθρω 1 του παρόντος αναφερομένων βιομηχανιών, εφ’ όσον δεν τροποποιούνται δια του παρόντος Β.Δ/τος. Η ισχύς του παρόντος άρχεται από της 1ης Μαΐου ε.ε. Δια το ηυξημένον ωρομίσθιον των υπερωριών βλ. ήδη άρθρ. 1 Νόμ. 435/1976 (τόμ. 15 σελ. 136,03). 